  Анжелика Тихонова корреспондент Туннэ, 24-тӥ пӧсьтолэзе, Чувашиысь Чебоксарыын капчи атлетикая Россилэн чемпионатэз кутске. Отчы Удмуртиысь люкам команда но пыриське. Со сярысь элькунысь Спортъя дасяськонъя центр ивортэ. Удмуртилэсь данзэ ӵошатсконъёсын утёзы:10 иськеме бызьылонын – Елена Наговицына но Кирилл Тришканов (27-тӥ пӧсьтолэзе), могӟетъёсын 100 метре бызьылонын – Ксения Лабыгина (24-тӥ пӧсьтолэзе), 800 метре бызьылонын – Дмитрий Чернышов, Антон Глущенко но Иван Ардашев (24-тӥ пӧсьтолэзе), 100 но 200 метре бызьылонын – Анатолий Прутовых (24-тӥ но 26-тӥ пӧсьтолэзе). Командалы валтӥсь тренере Алексей Куртеевез юнматӥзы.  Тодэ вайытом, Якшур-Бӧдья ёросысь Кекоран черкогуртысь егит удмурт кибашлы Василий Широбоков спортъя дано мастерлэн Максим Вылегжанинлэн кузьымъёсыз понна питрано куасэн бызьылонъя VII ӵошатсконъёслы кубокъёс лэсьтӥз. Тегъёс: Спорт Удмуртия Россия капчиатлетика  